**Protokoll fra styremøte 9/18 i Midt-Norge Travforbund tirsdag 9. oktober 2018 kl 18.00, Mellomen, Leangen Travbane**

**Tilstede: Asbjørn Opdal, Morten Valstad, Ketil Oksvold, Gaute Inge Helseth, Jan Frode Holltrø, Mari Røstvik, Ronny Risvik, Roger Rundhaug, Elin Flataune, Sarina Røstad, Sverre Hosen**

**Forfall: Ola Eidsmo, Gunnar Bergem, Anne Mette Berg-Christiansen, Laila Næve**

**Saksliste**

**Sak 1 – 9/18: Godkjenning av protokoll fra styremøte 8/18 den 11. september.**

**Vedtak: Protokoll godkjent**

**Sak 2 – 9/18: Orientering fra Leangen Travbane AS og Leangentravets Eiendom AS**

Jan Frode Holltrø orienterte fra siste styremøte i Leangen Travbane AS;

Regnskapet er forbedret ved at LTE har tatt kostnadene ved nytt toppdekke og kostnader etter branntilsyn.

Per Jørgensen orienterte om arbeidet med sponsorer, V75 magasin mv.

Det er ønskelig at travlagene hjelper til med distribusjon av neste V75 magasin. Forbundskontoret kan bidra om man får informasjon i god tid.

Banemester Jan Roar Aune orienterte om gode tilbakemeldinger på nytt banedekke og at man for vinteren 2018/2019 vil starte salting før frosten kommer.

Det er ønskelig med deltakelse fra MNTF i ett utvalg for omdømmebygging av travet i Midt-Norge. Utvalget skal bestå av personer fra LT, LTE og MNTF. MNTF finner representant til neste styremøte i november.

Orienteringen fra Leangentravets Eiendom AS ble holdt av Kjell Håvard Nilsen via Skype. Han orienterte om status for Malvik, nå etter at fristen for høringer til KPA har gått ut. Styringsgruppen har fortsatt meget god tro på prosjektet, og foreløpig er det ikke krise tidsmessig. Man tar en runde med tidsfristene i opsjonene i Orkdal prosjektet for å være sikre, hvis plan B skulle bli aktuelt. Det oppfordres sterkt til at travet nå står samlet om Malvik prosjektet, som med klart flertall ble førstevalget i september 2017, ved den ekstraordinære generalforsamlingen til MNTF. Likeså ble Orkdal valgt som alternativ lokasjon med klar margin. Styringsgruppen vil nå jobbe opp mot og sammen med politikerne, for at travbanen skal bli vedtatt i KPA. Det vil bli holdt en orientering om status og videre arbeid under Høstkonferansen på Orkdal 21. oktober.

**Sak 3 – 9/18: Orientering fra Landsråd 27.09.19**

Asbjørn Opdal og Morten Valstad orienterte fra Landsråd. Der skulle hovedsaken være Ny inntektsmodell for banene. Det skjedde ikke da DNT styret på forhånd hadde vedtatt å utsette behandlingen av denne. Styret vil ha en ny grundig gjennomgang av virkningene av en ny modell, da den foreslåtte visstnok ville falle dårlig ut for enkelte baner. Ny frist høsten 2019.

Notat fra Landsråd er distribuert.

**Sak 4 – 9/18: Høstkonferansen**

Pr dags dato har 30 lag sagt de deltar med representanter, 2 lag har foreløpig ikke klart å skaffe representant(er), og 3 lag har så langt ikke svart. Sverre følger opp de siste.

Kjell Håvard Nilsen kommer og orienterer om status Malvik.

**Sak 5 - 9/18: Regnskap pr 30.09.18**

Regnskapet ble gjennomgått.

**Sak 6 – 9/18: Nytt fra lagene.**

**Nord:** Gjenstår en lokalkjøring, før det blir årsfest 27. oktober. Måtte avlyse kjøring 6. oktober da det ikke ble meldt nok hester. Det blir Til Start samling med hester lørdag 3. november.

**Trondheim:** Ønsker at det undersøkes om muligheter for premiekjøring på Leangen i november/desember. Sverre sjekker. Det blir Til Start på Leangen med hester søndag 4. november.

**Ponni Nord:** Lisenskurs pågår. Det arrangeres felle treninger.

**Ponni Sør:** Lisenskurs pågår på Fosen. Ponnilandsleiren 2019 skal arrangeres i Midt-Norge på Leangen. Elin har kontakt med Robert angående dato. Til neste styremøte må vi ha dato og ansvarlig.

**Orkdal:** Surnadal gjennomførte lokalkjøring med pengepremier 23. september, gjenstår en ekstra premiekjøring på Tråvparken søndag 28. oktober, Til Start med hester gjennomført i Rindal 30. september

**Ungdom:** Det er startet arbeid med å arrangere flere kurs, men arbeidet har stoppet opp litt da det er endringer i arbeidssituasjon for noen av ungdommene. Kurs tiltenkt i høst må flyttes til våren. 7 ungdommer deltok på årets ungdomssamling på Starum, hvor også Rytterforbundet og Jockeymiljøet deltok. Forslag fra Ronny Risvik om at ungdomsgruppen tar kontakt med travklubber for å få hjelp til arrangement.

**Fosen:** Rissa gjennomførte premiekjøring søndag 30. september, Skoglund arrangerer premiekjøring søndag 14. oktober og Fosen Travklubb skal ha ekstra premiekjøring 17. november. Til Start med hester arrangeres på Bjugn Travarena lørdag 27. oktober.

**Møre:** Lokalkjøringen med pengepremier og transportstøtte på Vatne lørdag 6. oktober måtte avlyses pga for lite meldte hester.

**Gauldal:** Gauldal arrangerte lokalkjøring i Vollmarka lørdag 23. september.

**Sak 7 – 9/18: Forbundssekretærens kvarter**

Det må arrangeres åpent travmøte på Møre før jul. Asbjørn Opdal og Sverre Hosen deltar. Tema: Travets fremtid på Møre?

**Sak 8 – 9/18: Eventuelt**

Forfall meldes Sverre Hosen